Die Leun deur Frik | Bydraes | Woes - Kreatiewe platform vir Afrikaans
Titel: Die Leun
Aantal woorde: 1003
Datum gepubliseer: 11 Aug 2014
Op 'n stadium het ek gelees van 'n persoon wat hemel toe gegaan het. Of die persoon gedroom het of hy werklik in die hemel was en weer teruggekom het kan ek nie meer onthou nie. Wat die persoon geskryf het was dat hy na 'n kamer geneem was en die hele kamer was vol leêrs was. Christus het daar gestaan en die eerste leêr geneem en oopgemaak. Hy het gelees wat daarin gestaan het. Dit was sy eerste sonde gewees wat hy gedoen het. Christus kyk na hom en skeur die leêr op en sê vir daardie sonde het ek aan die kruis gesterf. So het Christus elke leêr gelees en opgeskeur.
Daar sal nie genoeg plek in 'n kamer wees om al my leêrs met sondes te huisves nie. 'n Bilioteek is te klein vir al my sondes. Die grootste gebou behoort groot genoeg te wees.
As 'n baba is ek gemolesteer deur ons huishulp wat my Ma hulle gehad het. As sy my doeke geruil het, het sy my seksueel gemolesteer. Sy het my ook in die kus dorp waar ons gewoon het na die hawe toe geneem en voor my seks gehad met die mense wat op die hawe gewerk het. Ek was ongeveer twee jaar oud. Daadie dade was genoeg om my vir jare aaneen te laat sondig.
Vandat ek pubertiteit bereik het, het ek agtergekom dat ek baie anders as ander kinders was. Ek kon meisies nie uitlos nie. Hoe ouer ek geword het hoe erger was dit. Ek het getrou intussen maar ek kon steeds nie vrouens uitlos nie.
Elke vrou wat ek gesien het, het ek op verlief geraak en wou 'n verhouding met hulle aanknoop. Soos die tegnologie gevorder het, het my weivelde verbreed. Nou kon ek die internet gebruik om verhoudings met vrouens aan te knoop.
Sodra ek 'n vrou in my kloue gehad het, het ek haar soos 'n warm, patat gelos. Ek het hulle seergemaak en dan weggegooi.
My vrou op daardie staduim, nou my eks, het dit vermoed. 'n Paar keer het dinge uitgekom en dan het ek hoog en laag gesweer ek sal nie weer nie. Ek het haar ook gebruik om my drange te bevredig. Van die verhoudings was so dat ek met die vrou oor die internet praat oor seks en dan sit ek myself en bevredig aan die kant.
So het ek ongeveer 45 jaar van my lewe aangegaan. Ek het gereeld kerk toe gegaan en baie gebid dat die Here my moet help. Maar Hy het my nie gehelp nie. Ek het gesmeek en beloftes gemaak maar God was doof vir my gewees. Partykeer het dit 'n maand goed gegaan en dan het ek weer begin.
Ek was twee maal by sielkundiges gewees, maar hulle kon my nie help nie. In een sessie het ek net uitgeloop.
Op 15 Desember 2011 die aand lui ons foon. Dit is 'n mans persoon, hy vra om met my vrou te praat. Sy praat en sit die foon neer. Sy roep my eenkant toe en vra of ek 'n verhouding het met 'n 39 jarige vrou van Brakpan. Ek ontken dit ten sterkste, want dit is nie so nie. Die man het vir haar gesê dat ek met sy vrou 'n verhouding het. Die persoon was iemand wat kwaad wou steek tussen my en my eks.
Die volgende dag erken ek aan my eks dat ek 'n seks verslaafde is. Na twee maande trek ek uit die huis uit en ons begin met die aksie om te skei. Intussen gaan sien ek ons predikant en sy begin met my werk. Na so paar sessies sê sy vir my dat die saak vir haar te groot is en dat sy my gaan verwys na haar vriendin wat 'n Geestelike Berader is. Ek stem toe in daartoe.
Die eerste aand vertel ek die berader alles. Die tweede aand begin sy met bevryding. Sy dryf die bose geeste uit my uit. Na alles begin sy vir my bid. 'n Verligting spoel oor my en ek sit onder die gebed en huil. Die volgende dag sien ek by die werk 'n vrou, nogals 'n mooi vrou. Vir die eerste keer sien ek die wonderlike van God se skepping raak. 'n Vrou wat Hy mooi geskape het, en ek het nie net weer 'n vrou gesien wat ek kon verlei nie.
Ek en my eks probeer om weer bymekaar te kom maar dit werk nie uit nie. Ek kan haar nie kwalik neem dat sy nie weer wou probeer nie.
So paar dae voor ek geskei is, het 'n vriendin van my, my genooi vir middag ete. Sy het 'n weduwee vriendin van haar ook genooi. Ons het lekker geëet en gesels. Ons het foon nommers uitgeruil en so begin gesels. Net 'n vriendskap.
Die oggend toe ek geskei is, het ek uit die hof geloop, my eks en die kinders gebel. Ek het doelloos deur die dorp se strate gery. Ek het die vriendin gebel en gevra of ons kon koffie gaan drink het. Ons het 4 ure gesit en koffie drink. Daar het ek my hart uitgesels.
Sy het my uitgenooi vir koffie die volgende dag by haar huis. Na twee weke en baie gebede het God vir my aangewys dat sy die vrou is wat my moet vergesel op my pad. Die Here het haar op my pad gesit om my op die regte pad te hou. As ek haar nie daardie dag gebel het nie, sou ek weer op die pad van sonde gewees het.
Vandag weet ek hoekom God nie my gebede wou beantwoord het nie en hoekom Hy Satan se grootste wapen, die leun gebruik het om my te red. Ek moes my sonde na die lig toe bring. Die oomblik toe my sonde in die lig kom red die Here my.
Maak nie saak wat jou sonde is nie, bring jou sonde na die lig. God se liefde en genade is groter as jou sondes.